Ինչ ընդհանուր բան կա Ռուսաստանի և Հայաստանի քաղաքական-տնտեսական համակարգում: Իհարկե, կոռուպցիոն-օլիգարխիական բաղկացուցիչը: Մասշտաբներն են տարբեր: Ռուսաստանցի շատ օլիգարխների համար նույնիսկ Հայաստանի պետբյուջեն գումարային լուրջ արտահայտություն չունի: Եվ հետո, ռուսաստանյան օլիգարխիան, իր հրեական միջուկով, գործարար էությունից բացի, ինտելեկտուալ մեծ ուժ է: Զգալի թվով օլիգարխներ ներկայացնում են հենց ինտելեկտուալ, գիտատար, նորագույն տեխնոլոգիաների ասպարեզները: Երկու երկրում էլ չեն սիրում այդ «պարազիտներին»: Սակայն Ռուսաստանում չկա արհամարհական վերաբերմունք նրանց նկատմամբ: Իսկ այ իմաստուն հայ ժողովուրդը իր անզոր արգահատանքն է արտահայտել` սեփական հաստաքսակներին օժտելով ինտելեկտամերժ եզակի էկզոտիկ մականուններով: Սա, ինձ թվում է, համաշխարհային երևույթ է: